Jonathan Evans

Jonathan Evans, baron Evans av Weardale, (født 1958) er tidligere generaldirektør i den britiske sikkerhetstjenesten MI5. Han tok over stillingen etter at hans forgjenger Eliza Manningham-Buller pensjonerte seg den 21. april 2007.BBC.co.uk – MI5 deputy to take over as head (Publisert 7. mars 2007, besøkt 1. april 2013) I 2013 ble han etterfulgt av Andrew Parker.

Evans sluttet seg til den britiske sikkerhetstjenesten i 1980,BBC.co.uk – From the Cold War to al-Qaeda (Av Gordon Corera . Publisert 7. mars 2013, besøkt 1. april 2013) og arbeidet opprinnelig med spionasje. Mot slutten av 1980-tallet begynte han med innenlandske tiltak mot terrorisme fra blant andre IRA. I 1999, etter at volden i Nord-Irland var sterkt redusert på grunn av Belfastavtalen, ble Evans forflyttet til den delen av MI5 som arbeider med internasjonal terrorisme. Der ble han ekspert på al-Qaida og andre grupperinger som bedrev islamsk terrorisme.

I 2005 ble Evans utnevnt til visegeneraldirektør før han ble forfremmet til å lede hele MI5 i 2007. I september 2010 uttalte Evans at Anwar al-Awlaki var Vestens fiende nummer en.Telegraph.co.uk – Anwar al Awlaki: the new Osama bin Laden? (Av Philip Johnston. Publisert 17. september 2010, besøkt 1. april 2013)

Det ble annonsert den 25. mars 2013 at Evans skulle trappe ned fra sin rolle som leder av MI5 i løpet av april 2013.BBC.co.uk – MI5 chief Sir Jonathan Evans to step down next month (Av Gordon Corera. Publisert 25. mars 2013, besøkt 1. april 2013)

Evans ble utnevnt til kommandørridder (KCB) av Order of the Bath i 2013 for sine mangeårige tjenester for forsvar av Storbritannia. Han ble derved adlet og fikk rett til å føre tiltaleformen sir foran sitt navn. I desember 2014 ble han gjort til life peer med tittelen baron Evans av Weardale.The London Gazette, nr. 61068, 8. desember 2014, s. 23622. Lest 28. desember 2014.

 Referanser 

Kategori:Britisk etterretning
Kategori:Personer tilknyttet MI5
Kategori:Britiske baroner og baronesser (ikke-arvelig)
Kategori:Order of the Bath